Bi tħejjia għas-Sinodu tal-Isqfijiet dwar l-Evanġelizzazzjoni Ġdida, is-Segretarjat tas-Sinodu pprovdilna xi mistoqsijiet bil-għan li dawn jiġġeneraw diskussjoni f'kull livell tal-Knisja. Uħud minn dawn id-domandi jistgħu mhux biss jgħinnuna niddiskutu, imma forsi wkoll jistgħu jkunu ta' ċanfira. Issa, is-suġġett "evanġelizzazzjoni ġdida" hu magħruf sew fil-Knejjes lokali tagħna. X'sar dwar l-evanġelizzazzjoni ġdida, xi tfassal dwarha? X'forma ħadet? Liema attività pastorali speċifika ibbenefikat mill-"evanġelizzazzjoni ġdida"? Ikkummenta dwar xi bidliet li saru fil-programmi pastorali jew xi tiġdid ieħor li seħħ? Min-naħa l-oħra, liema tfixkil jew tensjoni nħolqu f'dan ir-rigward? U nistaqsi jien ... Huwa minnu li fil-Knisja f'Malta, fil-parroċċi tagħna, fl-għaqdiet, fil-movimenti, kunsilli u kummissjonijiet, is-suġġett "Evanġelizzazzjoni ġdida" hu magħruf sewwa? Sar xi ħaġa f'dawn l-istrutturi tal-Knisja f'pajjiżna dwar din it-tema li l-Knisja universali qed tqisha tant importanti? Jekk bdejna, fhiex wasalna? Imma jekk għadna ma bdejniex, allura x'qed nistennew. U inti xi tgħid? Agħti s-sehem tiegħek inti wkoll. Napprezzaw il-kummenti u suġgerimenti tiegħek, jew mod publiku fuq il-blog stess ... ikklikkja hawn ⇨
L-Evanġelzzazzjoni Ġdida – Ċanfira?